Skud leḥḥun yiseggasen, uguren n tira s tutlayt n tmaziɣt ttnernin, ladɣa ugur n yiwalnuten (ama d ireṭṭalen, i d-yekkan seg tutlayin niḍen, ama d irwasen isnalsiyen) i dibanen deg ussegas wis 40. Ugur-a mazal-it ar ass-a, ladɣa mi tekcem tutlayt ɣer ttawilat n taywalt (tiliẓri, rradyu d yiɣmisen). Ayen yeǧǧan ay-agi, llan kra n yineɣmasen ur sεin ara asileɣ deg tutlayt n tmaziɣt, ma d wiyaḍ llemden s tutlayin niḍen, ama s taεrabt ama s tefransist.